open-index/open-wikipedia-markdown huggingface dataset:
Mantereenlinna

**Mantereenlinna** on Kanta-Hämeessä Hämeenlinnan Käikälässä sijaitseva mahdollinen muinaislinna.

## Muinaislinna
Muinaislinna sijaitsee Mantereenvuorella Vanajan kirkosta runsas kilometri itään Katumajärven länsirannalla Puketin saarta vastapäätä. Mantereenvuori kohoaa yli 50 metriä Katumajärven pintaa korkeammalle, ja siinä on kolme suurta kallioaluetta. Mäki on järven puolelta jyrkkärinteinen, mutta lännen suunnassa rinteet ovat loivat. Mäen laella, joka on kooltaan 200×100 metriä, sijaitsee muinaislinnan suojavarustusten mahdollisia jäännöksiä. Ne ovat kivistä rakennettuja valleja, jotka sijaitsevat kahdessa notkelmassa. Mäen länsireunalla sijaitsee kaksi kivivallia, joissa on kaksi hyvin säilynyttä porttiaukkoa. Mäen pohjoisosassa oleva porttiaukko on ennallistettu vuonna 1973. Eteläisen portin kivivalli on 12 metriä pitkä, ja sitä voi pitää osittain luonnon muovaamana. Puolustuksen kannalta tärkeistä kohdista puuttuu suojavarustuksia, mikä on herättänyt ihmetystä. Vallit on rakennettu monen kokoisista kivistä. Suurimmat ovat ihmiselle hankalia käsitellä, ja niiden välissä on kivettömiä rakoja. Vesihuolto on ollut muinaislinnojen koetinkivi. Mantereen linnavuorella onkin havaittu rakenne, jota on pidetty vesisäiliönä .

## Tutkimuksia
Mantereenlinnalla ei ole suoritettu arkeologisia kaivauksia, mutta sitä on tutkittu pintapuolisesti vuosina 1886 (Hjalmar Appelgren), 1897 (Axel Olai Heikel), 1921 (Julius Ailio), 1939 (Esko Sarasmo), 1951 (Jouko Voionmaa), 1965 (Anna-Liisa Hirviluoto), 1973 (Anja Sarvas), 1984 (Jyri Saukkonen) ja 1999 (Sirkka-Liisa Seppälä). Appelgren, Sauramo ja Jussi-Pekka Taavitsainen pitivät Mantereenvuoren valleja ihmisen rakentamina, mutta Ailio ja Voionmaa eivät. Myöhemmät raportit eivät asiaa enää suoraan kyseenalaista.

## Historiaa
Linnan muodosta ja sen käyttöajasta ei ole tutkimusten puuttumisen vuoksi tarkkaa tietoa. Arvellaan kuitenkin, että se olisi samanaikainen muiden Hämeen muinaislinnojen kanssa ja että silloin se on todennäköisesti ollut käytössä rautakauden sotaisana viikinkiaikana 800–1000-luvuilla novgorodilaisten ja karjalaisten tehdessä hävitysretkiä Hämeeseen.

Hjalmar Appelgren totesi vuonna 1891 ''Suomen muinaislinnat'' -teoksessaan linnan porttivarustusten säilyneen verrattain hyvin muihin Suomen muinaislinnoihin nähden.

## Hoitaminen ja opastus
Linnavuoren aluetta hoidetaan, jotta muinaislinnan maanpäälliset rakenteet näkyisivät paremmin. Tavoitteena on myös parantaa kohteen soveltuvuutta opetus- ja matkailukäyttöön. Linnalle pääsee Hämeenlinna-Turenki-tieltä (seututie 290) lähteviä polkuja myöten.

## Lähteet
Freddie (laulaja)

**Gábor Alfréd Fehérvári** (tunnetaan paremmin taiteilijanimellään *Freddie*, s. 8. huhtikuuta 1990 Győr, Unkari) on unkarilainen laulaja. 

Freddie kilpaili vuonna 2014 *Rising Starin* Unkarin version ensimmäisellä tuotantokaudella sijoittuen neljänneksi. Vuonna 2015 hän julkaisi ensimmäisen singlensä, *Mary Joen*. Helmikuussa 2016 Freddie valittiin edustamaan Unkaria vuoden 2016 Eurovision laulukilpailussa kappaleella *[[Pioneer (Freddien kappale)|Pioneer]]*. Hän sijoittui finaalissa 19:nneksi.

## Diskografia
**Singlet**
**Mary Joe* (2015)
**[[Pioneer (Freddien kappale)|Pioneer]]* (2015)

## Lähteet

## Aiheesta muualla
Sven Zetterberg

**Sven Zetterberg** (28. maaliskuuta 1952 Skärblacka – 18. joulukuuta 2016) oli ruotsalainen blues- ja soullaulaja ja lauluntekijä. Hänen yhtyeitään ovat olleet muun muassa Telge Blues, Blues Rockers, Blue Fire, Four Roosters ja Chicago Express (1981–1996). Myöhemmin hän jatkoi sooloartistina ja kiersi myös Jimmy Rogersin, Jimmy McCracklinin, Louisiana Redin, Luther Allisonin ja Eddie Boydin kanssa. Vuonna 2006 Zetterberg esiintyi Wentus Blues Bandin Family Meeting -dokumentissa. Hän sai Cornelis Vreeswijk -stipendin vuonna 1989.

## Yhtyeet
;Sven Zetterberg Blues Band:
* Sven Zetterberg – laulu, kitara, huuliharppu
* Anders Lewen – kitara
* Mikael Fahleryd – basso
* Jim Ingvarsson – rummut
* Matti Ollikainen/Calle Brickman – kosketinsoittimet

;Sven Z Trio:
* Sven Zetterberg – laulu, kitara, huuliharppu
* Little Hank – kitara
* Stefan Stoffe Sundlöf – rummut

## Tuotanto
* 
* 
* 
* 
* 
* 
* 
* 
* 
* 
* 
* 
* 

### Telge Blues
* 

### Blue Fire
* 

### Chicago Express
* 
* 
* 
* 

### Four Roosters
* 

## Lähteet

## Aiheesta muualla
* Sven Zetterbergin muistokirjoitus Helsingin Sanomissa
Liisa Liimatainen

**Liisa Liimatainen** (o.s. **Manninen**, s. 13. lokakuuta 1942 Ruokolahti) on suomalainen toimittaja. Roomassa asuva Liimatainen on työskennelyt muun muassa MTV:n ja Yleisradion ulkomaantoimittajana..

## Elämä ja ura
Imatralaisessa työläiskodissa kasvanut Liisa Liimatainen kävi keskikoulun ja oli au pairina vasemmistolaisessa lääkäriperheessä Ranskassa 18-vuotiaana. Perheessä keskusteltiin ja vastustettiin Algerian sotaa. Ranskassa hän tutustui ranskalaiseen elämäntapaan ja kulttuuriin. Myöhemmin Liimatainen opiskeli Tampereen yliopistossa ja oli aktiivisesti mukana 1960-luvun opiskelijapolitiikassa. Hän toimi Opiskelijain YK-liiton pääsihteerinä vuonna 1968 ja oli Helsingin Vanhan ylioppilastalon valtauksen vahva taustavoima.

Tampereelta Liimatainen muutti Ranskaan ja heti sen jälkeen Italiaan vuonna 1970. Italiassa hän oli muutaman vuoden mukana Il Manifesto -ryhmässä, joka oli Italian kommunistipuolueesta erotettu intellektuellisiipi. Vapaana freelance-toimittajana Liimatainen seurasi Roomasta käsin Italian ja Vatikaanin asioita ja Balkanin tilannetta sekä Pohjois-Afrikkaa ja Lähi-itää. Hän teki uutisjuttuja lehdille, radiolle ja televisiolle.    

Uutistoimittajan työn jälkeen Liimataisesta tuli tietokirjailija. Hänen ensimmäinen tietokirjansa *Iran: huntu ja haaste* ilmestyi vuonna 2009 ja kertoo Iranin yhteiskunnasta ja naisista. Viimeisin tietokirja *Saudi-Arabian toiset kasvot* ilmestyi vuonna 2013.  

Vuonna 2006 Liimataiselle myönnettiin opetusministeriön ylimääräinen sanomalehtimieseläke.

Liimatainen oli 2010-luvulla Helsingin suurmoskeijahankkeen näkyvimpiä arvostelijoita. Hän pelkäsi suurmoskeijan levittävän Suomeen ääri-islamilaista ja jihadistista ajattelua sekä islamin eri suuntausten välistä vastakkainasettelua. Liimatainen kritisoi erityisesti hankkeelle Persianlahden maista tulevaa rahoitusta, jonka taustalla hän näki poliittisia intressejä: *”Rahan mukana tulee aina myös ideologia.”*

## Perhe
Liisa Liimataisen ainoa lapsi, vuonna 1973 syntynyt ja Kanadassa asunut Mimosa-tytär, kuoli syöpään vuonna 2008. Liimataisella  on kaksi lapsenlasta.

## Teoksia
* 
* 
* 
* 

## Suomennoksia
* Enrico Menduni : *Kulttuuriliike muutoksessa* ; toim. Liisa Korhonen ja Hannu Pulkkinen ; käännös Liisa Liimatainen. Kansan sivistystyön liitto, Helsinki 1984

## Lähteet
* Tietokirjailija Liisa Liimatainen 8.6.2011. Suomen tietokirjailijat ry.
### Viitteet

## Aiheesta muualla

* Liisa Liimataisen Twitter
* Liisa Liimatainen Radio- ja tv-arkiston Ritva-tietokannassa
Jubileinyi-urheilukeskus

**Jubileinyi-urheilukeskus** () on Pietarissa, Venäjällä sijaitseva urheilukeskus, joka valmistui vuonna 1967. Se on monitoimiareena, jossa järjestetään urheilu- ja kulttuuritapahtumia, kuten jääkiekkoa, taitoluistelua, koripalloa, lentopalloa, konsertteja ja kokoontumisia.

## Lähteet

## Aiheesta muualla
Kia Quoris

**Kia Quoris** on Kia Motorsin vuodesta 2012 lähtien valmistama edustusluokan automalli. Se korvasi Kia Opiruksen. Etelä-Koreassa Quorista myydään nimellä **Kia K9**. Yhdysvalloissa ja Kanadassa auton nimi oli **Kia K900**. Kia on myös suunnitellut auton myymistä Kiinassa. Quoris-nimeä käytetään Lähi-idässä, Kolumbiassa, Guatemalassa, Perussa ja Venäjällä. Malli on Kian ensimmäinen takavetoinen auto. 

## Sukupolvet

20150409 Kia The New K9 001.jpg|Ensimmäinen sukupolvi(2013–2018)
20180507 kia the k9 front-side.jpg|Toinen sukupolvi(2019-)
20180507 kia the k9 rear-side.jpg|Kia Quoris (K9) takaapäin katsottuna.


## Aiheesta muualla
Leroy Chiao

**Leroy Chiao** (s. 28. elokuuta 1960 Milwaukee, Wisconsin, Yhdysvallat) on yhdysvaltalainen astronautti. Chiao valittiin astronauttikoulutukseen vuonna 1990 ja on osallistunut NASA:n avaruussukkulalennoille STS-65, STS-72, STS-92 sekä vuonna 2004 Sojuz TMA-5 -lennolle Retkikunnan 10 jäsenenä.

## Lähteet

## Aiheesta muualla
Michael Foale

**Colin Michael Foale** (s. 6. tammikuuta 1957 Louth, Lincolnshire, Englanti) on yhdysvaltalainen astronautti. Foale valittiin astronauttikoulutukseen vuonna 1987 ja on osallistunut NASA:n avaruussukkulalennoille STS-45, STS-56, STS-63, STS-84, STS-86, STS-103 sekä vuonna 2003 Sojuz TMA-3 -lennolle Retkikunnan 8 jäsenenä.

## Lähteet

## Aiheesta muualla
Sormisiida

**Sormisiida** (*Sida hermaphrodita*) on monivuotinen siidojen sukuun kuuluva malvakasvilaji.

## Ulkonäkö
Sormisiida kasvaa yhdestä jopa neljään metriä korkeaksi. Lehdet ovat suuret ja sormimaisesti liuskaiset. Valkoisissa kukissa on viisi noin yhden senttimetrin mittaista terälehteä.

## Levinneisyys
Sormisiida esiintyy luonnonvaraisena itäisessä Pohjois-Amerikassa Yhdysvalloissa Tennesseestä New Yorkiin ja Michiganiin sekä tulokaslajina Kanadan Ontariossa. Lajia on istutettu peltokasviksi eräissä Keski-Euroopan maissa suuren biomassan tuoton vuoksi.

## Lähteet

## Aiheesta muualla
* Suomen Lajitietokeskus: Sormisiida – ''Sida hermaphrodita''
Kynsin hampain

**Kynsin hampain** on Yle TV2:llä maalis–toukokuussa 2016 esitetty draama-komediasarja, joka kertoo kokemattoman kansanedustajan, Anita Karvosen, noususta yllättäen Suomen pääministeriksi. 2500-luvulla maapallo on tuhoutumassa ja 2010-luvulle lennätetyn Max Anteroisen on tarkoitus, Anita Karvosta apunaan käyttäen, muuttaa politiikan tapahtumia, jotka uhan ovat saaneet aikaan. Sarjan pääosissa näyttelevät Pamela Tola, Antti Holma, Ville Myllyrinne, Pirjo Lonka, Johannes Brotherus, Elsa Brotherus sekä Jani Volanen.

Sarjan käsikirjoitus voitti vuonna 2014 Ylen yhdessä SATU ry:n ja Käsikirjoittajien Killan kanssa järjestämän kilpailun, jolla ”haluttiin uudistaa suomalaista komediaperinnettä”. Sarjan budjetti oli 1&nbsp;099&nbsp;000 euroa, josta Suomen elokuvasäätiön tukea oli 50&nbsp;000 euroa.

## Rooleissa
### Pääosissa

### Sivuosissa

## Katsojaluvut

## Lähteet

## Aiheesta muualla
* Sarjan esittely tuotantoyhtiön sivuilla 
* Sarjan traileri Yle Areenan YouTube-kanavalla
Tzoe

**Tzoe** (noin 1860 – 1933) oli apachesoturi. Hän toimi kenraali George Crookin retkikunnan oppaana vuonna 1883. Retkikunnan tarkoitus oli palauttaa kapinoivat apachet reservaattiin. 

Yhdysvaltain armeijan sotilaat antoivat hänelle kutsumanimen "Peaches" (suom. persikat) johtuen hänen kalpeista ja poikamaisista poskistaan.

Tzoe oli White Mountain -apache (cibecue). Hän otti kaksi vaimoa päällikkö Locon chiricahua-apachien keskuudesta. Tzoe asui apachien tavan mukaan puolisoidensa perhekuntien kanssa, jotka oli siirretty asumaan San Carlosin reservaattiin. Chiricahuain sijoitus reservaattiin epäonnistui paikallisen intiaaniasiamiehen väärinkäytösten takia. Reservaatin asukkaat jäivät kärsimään kylmää ja nälkää. 

Syyskuussa 1881 apachien myötämielisyys päättyi. Osa apacheista pakeni reservaatista Meksikon Sierra Madren vuorille. Pakenijoiden joukossa olivat Geronimo ja päällikkö Juh. Jotkut reservaatin intiaaneista vastustivat pakoa. Reservaattiin jääneiden joukossa olivat päällikkö Loco ja hänen soturinsa ja perheensä mukaan lukien Tzoe ja tämän vaimot ja lapsi. Huhtikuussa 1882 kapinalliset intiaanit tunkeutuivat reservaattiin ja pakottivat päällikkö Locon heimokunnan marssille Sierra Madreen. 

Yhdysvaltain armeija vastasi hyökkäämällä liikkeessä olevien apachien kimppuun Sonorassa ja Chihuahuassa. Eversti Lorenzo Garcia ja hänen meksikolaiset joukkonsa tappoivat Tzoen molemmat vaimot ja ainoan lapsen. 

Paineen alla Tzoe liittyi Chaton joukkoihin. Hän osallistui Chaton sotureiden mukana ryöstöretkille laajalla alueella Arizonassa ja New Mexicossa. Hänen ainoa chiricahua-ystävänsä Beneactiney ammuttiin eräässä hyökkäyksessä Etelä-Arizonassa. Menetettyään perheensä ja ystävänsä ja kärsittyään taistelujen arvista ja nöyryytyksistä Tzoe päätti olla jatkamatta Chaton joukoissa. Kotimatkalla hän kohtasi San Carlosin reservaattia johtaneen luutnantti Britton Davisin, jolle ilmoitti, ettei enää ollut karkulainen. Pyydettäessä hänestä tuli vapaaehtoinen kenraali George Crookin sotaretkessä, jonka tarkoitus oli ottaa kiinni kapinoivat apachet.      

Maaliskuussa 1883 tuomari Hamilton C. McComas ja hänen vaimonsa tapettiin apachien verisessä hyökkäyksessä Lordsburgin ja Silver Cityn välillä. Mitä ilmeisimmin Chaton johtamat apachet olivat teon takana. Pariskunnan kuusivuotias poika Charley otettiin vangiksi, jotta hänet voitiin kasvattaa apacheksi. Charley McComasista tuli aikansa tunnetuin apachien harjoittaman terrorin symboli amerikkalaisten keskuudessa. 

Tzoen opastuksella toukokuussa 1883 kapteeni Emmet Crawfordin joukot hyökkäsivät päällikkö Chaton leiriin Sierra Madressa ja tappoivat yhdeksän ja ottivat vangiksi viisi intiaania. Myöhempien raporttien mukaan Charley McComas kuoli tässä hyökkäyksessä.

Kenraali Crookin sotaretken jälkeen Tzoe palasi asumaan Cibecueen Arizonaan, ja hänestä tuli maanviljelijä. Cibecue-heimoon kuuluneen vaimonsa kanssa hän sai neljä lasta. Tzoe kuoli vuonna 1933.  
 
## Lähteet
*
*Tzoe "Peaches" - American Indian History   
*Courage Under Fire - True West Magazine   
### Viitteet
Hopealuistin

**Hopealuistin** on jääkiekon SM-liigan vuosittain myöntämä tunnustuspalkinto SM-liigan runkosarjan parhaalle erikoistilannejoukkueelle. Hopealuistin-palkinnon saa joukkue, jonka tehtyjen ja päästettyjen erikoistilannemaalien erotus on paras. Vuonna 2026 Hopealuistin-palkinnon voitti Tappara.

## Lähteet
Jessica Lee Keller

**Jessica Lee Keller** (s. 30. joulukuuta 1992, Minnesota, Yhdysvallat) on yhdysvaltalainen näyttelijä, koreografi ja vaatesuunnittelija. Hän tuli tutuksi elokuvista *[[Kohtalon valvojat]]* (2011), *[[Teen Beach Movie]]* (2013) ja *[[Teen Beach 2]]* (2015).

## Nuoruus
Keller on ollut viisi vuotta jäsenenä newyorkilaisessa nykybaletti-ryhmässä *Cedar Lake Contemporary Ballet Company*. Hän opiskeli näyttelemistä losangelesilaisessa *The Acting Corps* -teatterikoulussa, sekä newyorkilaisessa *The Barrow Groupin* Off Broadway -näytelmäkoulussa.

## Näyttelijänura
Keller aloitti näyttelijänuran esiintymällä mainoksissa. Hän on mainostanut mm. DieHardin pattereita, Virgin American halpalentoyhtiötä ja Microsoft Surface -tablettia. Vuonna 2002 hän toimi taustatanssijana elokuvassa *[[Valepukujen mestari]]*.

Ensimmäisen elokuvaroolin Keller sai vuonna 2011 elokuvassa *[[Kohtalon valvojat]]*, jossa hän esitti Laurenia, Elisen (Emily Blunt) parasta ystävää. Hänet tunnetaan parhaiten *Struts*-roolistaan Disney Channelin *[[Teen Beach Movie|Teen Beach]]* -elokuvista.

Vuonna 2012 hän osallistui yhdysvaltalaiseen Dancing with the Stars -tanssikilpailuun Derek Houghin parina.

Keller on vieraillut televisiosarjassa *[[C.S.I.]]*, sekä websarjassa *[[The Legion of Extraordinary Dancers|THE LXD]]*.

## Filmografia

## Lähteet

## Aiheesta muualla
*
Linnaluoto

**Linnaluoto** voi viitata seuraaviin paikkoihin:
*Harolan linnaluoto (Linnanluoto)
*Kokemäen linnaluoto (Koskenkylän linnaluoto)

## Linnaluoto sukunimenä
*Seppo Linnaluoto (s. 1948), tähtitieteilijä
*Veikko Linnaluoto (1912–1992), lentotekniikan professori
Powerless

**Powerless** voi tarkoittaa ainakin seuraavia:

* *[[Powerless (kirja)|Powerless]]*, Matthew Codyn kirja vuodelta 2011
* *[[Powerless (sarjakuva)|Powerless]]*, Marvel Comicsin kuusiosainen sarjakuva
* *[[Powerless (televisiosarja)|Powerless]]*, NBC:n televisiosarja vuodelta 2015
* *Powerless*, *[[Heroes (televisiosarja)|Heroes]]*-televisiosarjan 11. jakso
* *[[Powerless (elokuva)|Powerless]]*, elokuva vuodelta 2016
* *[[Powerless (Elkie Brooksin albumi)|Powerless]]*, Elkie Brooksin albumi vuodelta 2010
* *[[Powerless (Innan albumi)|Powerless]]*, Innan albumin *[[I Am the Club Rocker]]* uudelleenjulkaisu vuodelta 2011
* *[[Powerless (Say What You Want)]]*, Nelly Furtadon popkappale vuodelta 2003
* *[[Powerless (Linkin Parkin single)|Powerless]]*, Linkin Parkin single vuodelta 2012
* *[[Powerless (Rudimentalin single)|Powerless]]*, Rudimentalin single vuodelta 2014.
Selkäharju

**Selkäharju** on Lappeenrannan kaupunginosa. Se sijaitsee kaupungin läntisellä alueella valtateiden 6 ja 13 liittymässä noin kahdeksan kilometrin päässä keskustasta.

Selkäharju on pääasiassa teollisuusaluetta, ja asuntoja siellä on vain muutama. Selkäharjussa toimi vuosina 1996–2008 Järvi-Suomen Portin teurastamo, jonka tyhjäksi jääneisiin tiloihin muutti luumäkeläinen marja-alan yritys Kaskein Marja vuonna 2014. Energiayhtiö The Switch rakensi tuotantolaitoksen Selkäharjuun vuonna 2009.

Valtateiden risteys Selkäharjussa tunnettiin vaarallisuudestaan. Vuonna 2010 valtatie 6:n perusparannuksen yhteydessä valmistuivat uudet Selkäharjun ja Portin eritasoliittymät vanhasta risteyksestä noin kilometrin verran länteen.

Kaupunginosaa rajaavat Selkäharjunkatu ja Salpausselänkatu pohjoisessa, Lavolantien ja Salpausselänkadun risteys idässä, valtatie 6 etelässä ja valtatie 13 lännessä. Selkäharjun naapurikaupunginosia ovat Rutola, Ruoholampi ja Uus-Lavola.

## Lähteet

## Aiheesta muualla

* Kaupunginosan esittely Lappeenrannan kaupungin sivustolla
Sergei Lazarev

**Sergei Vjatšeslavovitš Lazarev** (, s. 1. huhtikuuta 1983 Moskova) on venäläinen laulaja. Lazarev edusti Venäjää vuoden 2016 Eurovision laulukilpailussa Tukholmassa ja vuoden 2019 Eurovision laulukilpailussa Tel Avivissa.

Lazarev tuli tunnetuksi oltuaan jäsenenä popduossa Smash!! Duo hajosi vuonna 2006. Ensimmäisen sooloalbuminsa, *Don't Be Faken*, Lazarev julkaisi jo vuonna 2005. Vuonna 2006 Lazarev osallistui Venäjän *Dancing On Iceen* sijoittuen toiseksi. Vuonna 2015 Lazarev julkaisi kokoelma-albuminsa, *The Bestin*. Joulukuussa 2015 hänet valittiin edustamaan Venäjää vuoden 2016 Eurovision laulukilpailussa. Hän esitti euroviisuissa kappaleen *[[You Are the Only One]]*, jolla hän sijoittui kilpailun kolmanneksi 491 pisteellä. Lazarev edusti Venäjää jälleen vuoden 2019 Eurovision laulukilpailussa Tel Avivssa Israelissa. Edustuskappale *[[Scream (Sergei Lazarevin kappale)|Scream]]* pääsi toisesta semifinaalista finaaliin. Finaalissa se sijoittui kolmanneksi 370 pisteellä.

## Diskografia
**Albumit**
* *[[Don't Be Fake]]* (2005)
* *[[TV Show]]* (2007)
* *[[Electric Touch]]* (2010)
* *[[Lazarev.]]* (2013)
* *[[V epitsentre]]* (2017)
* *[[The One (Sergei Lazarevin albumi)|The One]]* (2018)
**Kokoelma-albumit**
* *[[The Best (Sergei Lazarevin albumi)|The Best]]* (2015)

## Lähteet

## Aiheesta muualla
Rooster Blues

**Rooster Blues** on ruotsalais-norjalaisen bluesyhtye Four Roostersin albumi vuodelta 1983. Se julkaistiin levymerkillä Hot Club Records.

## Kappaleet

### A-puoli
# 
# 
# 
# 
# 

### B-puoli
# 
# 
# 
# 
# 

## Kokoonpano
* Carsten Loly – rummut, laulu
* Jan Erik Salater – basso
* Knut Reiersrud – kitara    
* Per Notini – piano  
* Sigurd Køhn – saksofoni
* Torbjørn Sunde – pasuuna
* Sven Zetterberg – laulu, kitara, huuliharppu

## Aiheesta muualla
* ''Rooster Blues'' discogs.com -sivustolla
Gustaf Erik Pasch

**Gustaf Erik Pasch** (3. syyskuuta 1788 Norrköpingin Sankt Olai församling, Östergötland – 6. syyskuuta 1862 Klara församling, Tukholman lääni) oli ruotsalainen lääkäri, kemisti ja keksijä. 

Pasch sai Kuninkaallisen tiedeakatemian professorin arvonimen 1823. Hän onnistui vuonna 1844 valmistamaan tulitikkuja ilman vaarallista fosforia. Pasch oli jo menettänyt patentin keksintöönsä, ja sitä paranteli Johan Edvard Lundström, joka kehitti tulitikkujen valmistuksen käsityöstä teolliseksi toiminnaksi.

## Lähteet
Kia Mohave

**Kia Mohave** on Kia Motorsin vuosina 2008–2019 valmistama katumaasturi. Pohjois-Amerikassa auton nimi on **Kia Borrego**. Malli ei saavuttanut suurta suosiota Pohjois-Amerikassa, ja hieman pienempi Kia Sorento korvasi sen mallistossa vuonna 2010. Vuonna 2019 esiteltiin uusi saman kokoluokan malli, Kia Telluride. Kia Mohaven muotoilu on saanut vaikutteita Kia Mesa -konseptiautosta.

## Lähteet
Mary Mapes Dodge

**Mary Elizabeth Mapes Dodge** (26. tammikuuta 1831 New York, New Yorkin osavaltio, Yhdysvallat – 21. elokuuta 1905 Onteora Park, New Yorkin osavaltio, Yhdysvallat) oli yhdysvaltalainen lastenkirjailija ja toimittaja. Hänen teoksistaan tunnetuin on *[[Hopealuistimet]]* (*Hans Brinker or the Silver Skates*, 1865). Se oli aikansa suuri menestys, ja Ranskan akatemia palkitsi sen.

Mapes Dodge avioitui 1851 William Dodgen kanssa. He saivat kaksi poikaa. William Dodge joutui taloudellisiin vaikeuksiin ja katosi. Hänet löydettiin myöhemmin kuolleena. Toimeentulon hankkimiseksi Mary Mapes Dodge aloitti seuraavana vuonna kirjailijanuransa. 

Myöhemmin Mapes Dodge oli mukana muun muassa Hearth and Home -nimisen lehden teossa.. Hän  julkaisi itse lastenlehteä St. Nicholas Magazine, johon hän sai kertomuksia tunnetuilta kirjailijoilta, kuten Mark Twain, Louisa May Alcott, Frances Hodgson Burnett ja Robert Louis Stevenson. 

## Lähteet
João Mário

**João Mário Naval da Costa Eduardo** (taiteilijanimeltään *João Mário*, s. 19. tammikuuta 1993 Porto) on portugalilainen jalkapalloilija, joka edustaa venäläistä Moskovan Lokomotivia lainalla italialaisseura FC Internazionale Milanosta. Oikeajalkainen João Mário on pelipaikaltaan keskikenttäpelaaja. Hän kuuluu myös Portugalin jalkapallomaajoukkueeseen.

## Seurajoukkueura
João Mário debytoi Sporting CP:n paidassa Primeira Ligassa helmikuussa 2013 CS Marítimoa vastaan. Eurooppa-liigassa hän oli debytoinut jo joulukuussa 2011. Avausmaalinsa Primeira Ligassa João Mário teki lokakuussa 2014 niin ikään Marítimon verkkoon. Mestarien liigassa hän teki debyyttinsä syyskuussa 2014 NK Mariboria vastaan. Vuonna 2015 João Mário voitti Sportingin kanssa niin Portugalin cupin kuin Supertaça Cândido de Oliveiran. Elokuussa 2016 João Mário siirtyi Italian Serie A:han Internazionalen riveihin.

## Maajoukkueura
João Mário on edustanut Portugalia kaikissa nuorten maajoukkueissa. Vuonna 2015 hän oli mukana saavuttamassa hopeaa alle 21-vuotiaiden EM-kilpailuissa ja teki turnauksessa yhden maalin. Portugalin jalkapallomaajoukkueessa João Mário teki debyyttinsä jo lokakuussa 2014 ystävyysottelussa Ranskaa vastaan. Ensimmäisen arvokilpailujen karsintaottelunsa hän pelasi kolme päivää myöhemmin EM-karsintaottelussa Tanskaa vastaan. Ensimmäisen arvokilpailujen lopputurnauksen ottelunsa hän pelasi Islantia vastaan EM-kilpailuissa 2016. Hän pelasi turnauksessa Portugalin kaikissa seitsemässä ottelussa, näistä kuusi avauskokoonpanossa, joukkueen voittaessa Euroopan-mestaruuden.

## Muuta
Myös João Márion isoveli Wilson Eduardo on ammattilaisjalkapalloilija. Hän edustaa Primeira Ligan SC Bragaa.

## Saavutukset
**Seurajoukkuetasolla**
* Portugalin cup: 2014–2015 
* Supertaça Cândido de Oliveira: 2015

**Maajoukkuetasolla**
* EM-kilpailut: kultaa (2016)
* Alle 21-vuotiaiden EM-kilpailut: hopeaa (2015)

## Lähteet
Aliyu Abubakar

**Aliyu Audu Abubakar** (s. 15. kesäkuuta 1996) on nigerialainen jalkapalloilija, joka on edustanut suomalaisia Veikkausliiga-joukkueita Kuopion Palloseuraa ja PS Kemiä kahden kauden ajan yhteensä 38 Veikkausliigaottelua. Pelipaikaltaan Abubakar on keskuspuolustaja.

Abubakar siirtyi vuonna 2014 kotimaansa Mutunchi Academystä Israelin Ligat ha'Alin FC Ashdodiin. Hän ei kuitenkaan pelannut seuran paidassa yhdessäkään ottelussa. Maaliskuussa 2016 Abubakar teki 1+1-vuotisen sopimuksen Suomen Veikkausliigan Kuopion Palloseuran kanssa. Pelit KuPS:ssa eivät kuitenkaan jatkuneet kauden 2016 jälkeen, vaan Abubakar siirtyi Georgiaan maan pääsarjan FC Dila Goriin, josta hän kauden 2017 jälkeen siirtyi takaisin Suomen Valioliigaan PS Kemin puolustuslijoille. Peliura PS Kemi jäi vain vajaan neljän kuukauden mittaiseksi, sillä hän siirtyi heinäkuun lopulla 2018 Valko-Venäjän pääsarjaan FC Slutskin riveihin.

Abubakar oli vuonna 2013 mukana voittamassa alle 17-vuotiaiden MM-kultaa. Hän pelasi turnauksessa viidessä ottelussa.

## Saavutukset
**Maajoukkuetasolla**
* Alle 17-vuotiaiden MM-kilpailut: kultaa (2013)

## Lähteet
Zapped

**Zapped** on Disney Channelin elokuva vuodelta 2014. Se kertoo lukiolaistytöstä, joka saa koirille tarkoitetun puhelinsovelluksen avulla myös pojat tottelemaan käskyjään. Televisioelokuva perustuu Leslie Margolisin romaaniin *Boys Are Dogs* (2008).

Elokuva esitettiin ensimmäisen kerran Yhdysvaltojen Disney Channelilla 27. kesäkuuta 2014.

## Juoni
16-vuotiaan opiskelijan ja lahjakkaan tanssijan Zoeyn (Zendaya) elämä muuttuu äidin mentyä uusiin naimisiin. Hän joutuu vaihtamaan koulua ja muuttamaan saman katon alle kolmen räyhäävän velipuolen, kovaäänisen isän ja tottelemattoman koiran kanssa. Zoey lataa älypuhelimeensa koirankoulutussovelluksen, mutta huomaa, että sovelluksella pystyy kontrolloimaan myös lähistöllä olevia poikia.

## Näyttelijät

## Lähteet

## Aiheesta muualla
* 
* Disney Channelin suomenkieliset sivut elokuvalle
Manuel Serifo Nhamadjo

**Manuel Serifo Nhamadjo**  (25. maaliskuuta 1958 – 17. maaliskuuta 2020) oli  guineabissaulainen poliitikko. Hän toimi maansa väliaikaisena presidenttinä vuodesta 2012 vuoteen 2014. Nhamadjo tuli kolmanneksi vuoden 2012 vaaleissa, mutta niiden toista kierrosta ei järjestetty, vaan juntta otti vallan sotilasvallankaappauksella. Huhtikuussa juntta ja 12 puolueen edustajat valitsivat  Nhamadjon väliaikaiseksi presidentiksi.

Nhamadjon seuraaja José Mário Vaz valittiin vaalien toisella kierroksella vuonna 2014.

## Lähteet
Mamadu Ture Kuruma

**Mamadu Ture Kuruma** on  guineabissaulainen kenraali. Hän toimi maansa valtionpäämiehenä vallankaappauksen jälkeen vuonna  2012. Kuruma johti kaappausta, joka suoritettiin presidentinvaalien ensimmäisen kierroksen jälkeen. Kaappauksessa pidätettiin tilapäinen presidentti Raimundo Pereira ja pääministeri Carlos Gomes Júnior, joka oli saanut lähes puolet äänistä.   

Kuruma luopui vallasta, kun juntta ja 12 puolueen edustajat valitsivat Manuel Serifo Nhamadjon väliaikaiseksi presidentiksi.

## Lähteet
Suolahti (Lappeenranta)

**Suolahti** on Lappeenrannan kaupunginosa. Se sijaitsee  kaupungin pohjoisella alueella Voisalmensaaressa noin neljän kilometrin päässä keskustasta.

Suolahti on pääasiassa teollisuusaluetta, ja asuntoja siellä on vain yksi. Suolahdessa sijaitsevat Metsä Woodin Lappeenrannan saha (Metsä-Saimaa) ja Lappeenrannan Lämpövoiman Mertaniemen voimalaitos. Sahalle johtaa vanhasta Simola–Lappeenranta-radasta haarautuva raide.

Suolahti on saanut nimensä sen eteläpuolella olevasta Saimaan lahdesta. Lahden rannalla on Salpalinjan rakennelmia ja Kaislarannan kivikautinen asuinpaikka. Suolahden Mertaniemen edustalta on löydetty ainakin yksi muinainen hylky.

Kaupunginosaan kuuluu myös muutamia saaria, joista suurin on Muurahaissaari. Kaupunginosaa rajaavat Kuntoilijanpuisto ja Hiekkaniemenpuisto pohjoisessa, Saimaa idässä ja etelässä ja seututie 408 eli Taipalsaarentie lännessä. Suolahden naapurikaupunginosia ovat Kivisalmi, Voisalmi ja Kariniemi.

## Lähteet

## Aiheesta muualla

* Kaupunginosan esittely Lappeenrannan kaupungin sivustolla
Matt Osborne

**Matt  Osborne** (27. heinäkuuta 1957, Charlotte Pohjois-Carolina - 28. kesäkuuta 2013, Plano Texas) oli yhdysvaltalainen showpainija, jonka kehänimet olivat  Doink The Clown, Big Bubba, Borne Again, Great Mustapha, Matthew Borne, Reborne Again ja Big Josh.

Osborne kuoli 55-vuotiaana Planossa, Texasissa huumeiden yliannostukseen. Ruumiinavausraportin mukaan yliannostus ei ollut tahallinen. Matt Osborne oli kärsinyt myös sydänsairaudesta, minkä osaltaan katsotaan edesauttaneen menehtymistä.

## Lähteet
Vääräjärvi (Parkano)

**Vääräjärvi**  on Pirkanmaalla Parkanossa Vahojärvellä sijaitseva pieni järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Vääräjärvi on osa Vahojärven-Aurejoen aluetta.

## Maantietoa
Järven pituus on 250 metriä, leveys 100 metriä ja sen pinta-ala on 1,4 hehtaaria. Se sijaitsee Vääräjärvenkankaan ja Palokankaan välissä olevassa painaumassa. Painauma on soistunut, mutta sen ympäristö on muuten kangasmetsää. Järveen laske metsäojia ympäröiviltä tiheästi ojitetuilta soilta. Suurin soista on Vääräjärvenneva ja Latoneva, josta siihen laskee suurin oja. Järven oma laskuoja Vääräjoja yhtyy 1,5 kilometrin jälkeen Aurejokeen Onkilammen jälkeen. Rantaviivan pituus on 650 metriä. Rannat ovat soistuneet ja järvi onkin autiona. Vahojärveltä tuleva tie ohittaa järven 250 metrin etäisyydeltä ja tieltä lähtee metsäautotie ohittaa järven eteläpuolelta. Rantaan ei johda teitä. Parkanon ja Ikaalisten välinen raja kulkee 200 metriä itäpuolella.

## Lähteet
Genesis Motor

**Genesis Motor, LLC** on Hyundai Motor Companyn perustama luksusautoja valmistava yritys. Hyundai valmisti alun perin automallia nimeltä Hyundai Genesis. 2010-luvulla Hyundai alkoi itsenäistää Genesistä ja teki siitä vuosikymmenen puolivälissä oman erillisen automerkkinsä. Genesis on saavuttanut suosiota erityisesti Yhdysvalloissa, mutta se suunnataan myös Kauko- ja Lähi-idän sekä Venäjän markkinoille.

## Mallit
* Genesis G70
* Genesis G80
* Genesis G90
* Genesis GV60
* Genesis GV70
* Genesis GV80

Tiedosto:Genesis G70 front-side.jpg|G70
Tiedosto:Genesis G80 IAA 2021 1X7A0229.jpg|G80
Tiedosto:2020 Genesis G90 3.3T (facelift) (2), front 1.23.20.jpg|G90
Tiedosto:Genesis GV60 Performance JW1 Uyuni White (4).jpg|GV60
Tiedosto:Genesis GV70 IAA 2021 1X7A0228.jpg|GV70
Tiedosto:Genesis GV80 IAA 2021 1X7A0232.jpg|GV80


## Lähteet

## Aiheesta muualla

*
Natalija Lupu

**Natalija Oleksijivna Lupu** (, s. 4. marraskuuta 1987 Maršyntsi) on ukrainalainen keskimatkojen juoksija, joka kilpailee 800 metrin juoksussa. 172 senttimetriä pitkä ja 62 kilogrammaa painava Lupu edustaa Tšernivetska-seuraa.

Lupu kilpaili vuoden 2012 kesäolympialaisissa jääden välieriin 800 metrillä. MM-kilpailuihin Lupu on osallistunut kolmesti, ollen finaalin kuudes Pekingissä vuonna 2015 ja seitsemäs Moskovassa vuonna 2013. Vuoden 2012 sisäratojen MM-kilpailuista Lupu saavutti hopeaa 800 metriltä. Sisäratojen EM-kilpailuista hän on saavuttanut kultaa vuodelta 2013 ja pronssia vuodelta 2015.

Vuoden 2014 sisäratojen MM-kilpailuissa Lupu kärähti 1,3-dimetyyliamyyliamiinista ja sai yhdeksän kuukauden kilpailukiellon.

## Henkilökohtaiset ennätykset
**Ulkoradoilla**
* 800 metrin juoksu: 1.58,46 (Jalta 2012)

**Sisäradoilla**
* 800 metrin juoksu: 1.59,67 (Istanbul 2012)

## Lähteet
Carl Alfred Carlström

**Carl Alfred Carlström** (12. joulukuuta 1851 Kristiinankaupunki – 26. elokuuta 1910 Kristiinankaupunki) oli suomalainen Kristiinankaupungissa asunut kauppaneuvos (1898), laivanvarustaja, kauppias ja moninkertainen valtiopäivämies.

Alfred Carlströmin vanhemmat olivat kauppaneuvos, Saksan konsuli Carl Emil Carlström (1818–1889) ja Maria Carolina Häll (1819–1887). Hän oli naimisissa Agnes Wendelinin (1853–1913) kanssa jonka isä oli kristiinankaupunkilainen kauppaneuvos Otto Samuel Wendelin (1824–1888).

Carlströmin isä Carl Emil Carlström oli tullut Kristiinankaupunkiin Hämeenlinnan lähistöltä ja hän palveli puotipoikana kunnes perusti oman kauppaliikkeen vuonna 1843. Liike kasvoi ajan myötä merkittäväksi ja Carlström sai liikkeen johtoonsa isänsä kuoltua 1889. Carlström toimi myös vuodesta 1879 Vaasan Osakepankin Kristiinankaupungin haarakonttorin johtajana. Carlström oli Kristiinankaupungin kaupunginvaltuuston jäsenenä yli 20 vuotta ja oli porvarissäädyssä Kristiinankaupungin edustaja valtiopäivillä  1888, 1891, 1894, 1897, 1899, 1900, 1904–1905 ja 1905–1906. Valtiopäivillä hän ajoi erityisesti rautatien saamista Kristiinankaupunkiin, joka toteutui kaksihaaraisena Suupohjan ratana vuonna 1913.

Carlström teki itsemurhan elokuun lopulla 1910. Hänen tuontiliikkeensä oli joutunut vararikon partaalle liikkeen prokuristin ja osakkaan Emil Axelinin tekemien vekseliväärennysten ja petosten takia. Axelin oli myynyt väärentämänsä vekselit Vaasan Osakepankille joka kärsi tässä yhteydessä huomattavat tappiot. Pari päivää myöhemmin myös Carlströmin tuontiliikkeen palveluksessa yli 30 vuotta ollut pääkirjanpitäjä Wilhelm Martens teki itsemurhan. Carlström ja Martens eivät olleet sekaantuneet prokuristin väärennöksiin. 

Carlström rakennutti vuonna 1896 noin viisi kilometriä Kristiinankaupungista pohjoiseen sijaitsevan Suurjärven rannalle Carlsro-nimisen kertaustyylejä edustavan huvilan. Carlströmin kuoltua huvila myytiin irtaimistoineen ja se toimi vuosina 1922–1945 kesähotellina. Huvilasta tehtiin museo vuonna 1960 ja nykyisin huvilaa hoitaa Kristiinankaupungin museotoimi. Carlströmin perheen entinen kaupunkiasunto ja konttori Kristiinankaupungin Itäinen pitkäkatu 45:ssä on nykyisin Brahegården r.y:n omistuksessa ja siellä järjestetään erilaisia tilaisuuksia. 

## Lähteet

## Aiheesta muualla
*
Hopealuistimet

**Hopealuistimet** (*Hans Brinker or the Silver Skates*) on Mary Mapes Dodgen lastenkirja vuodelta 1865. Sen on julkaissut suomeksi WSOY vuonna 1922. Alkuteoksen on palkinnut Ranskan akatemia.

Velvi Gyllenberg on suomentanut sen Marie Louise Gagnerin mukaelmasta. Suomennoksesta on julkaistu useita painoksia.  

Saadakseen kirjaan aitoa tunnelmaa Mapes Dodge keskusteli hollantilaisperäisten tuttaviensa kanssa, jotka kertoivat kotimaastaan.

## Tarina
Hansin ja Gretelin isä on loukkaantunut ollessaan patotyömaalla. Köyhtyneen perheen lapsia pilkataan koulussa, mutta koko perhe haluaa auttaa isää. Eräs ystävä antaa lapsille rahaa luistimien ostoon, jotta he pääsisivät osallistumaan luistelukilpailuun. Hans kuitenkin ottaa yhteyttä lääkäriin, että isä saisi apua. Lääkäri auttaa perhettä ja leikkaa isän päässä olevan kasvaimen. Hänen ansiostaan Hans pääsee myöhemmin aloittamaan lääkäriopinnot. Tarinaan on liitetty mukaan vanha hollantilainen kertomus ”Haarlemin pikku sankari” pojasta, joka tukki padossa olevan reiän ja pelasti kaupungin pato-onnettomuudelta.

## Lähteet

## Aiheesta muualla
*''Hans Brinker or the Silver Skates'' Project Gutenbergissa
Castelnuovo di Val di Cecina

**Castelnuovo di Val di Cecina** on kunta Italiassa Toscanan alueella olevassa Pisan maakunnassa. Se sijaitsee Toscanan kukkulaisella seudulla ja kunnan keskiaikaisesta keskustasta on näkymät viereiseen laaksoon. Keskustassa on kapeita mukulakivisiä katuja ja keskiaikainen portti. 

## Kylät
*Sasso Pisano sijaitsee geotermisellä alueella, jossa on paljon kuumia lähteitä. Alueella on ollut kylpylöitä jo etruskien ajoista lähtien. Nykyään siellä tuotetaan geotermistä energiaa. 

*Montecastelli Pisano sijaitsee kukkulalla Cecina- ja Pavonejokien välissä. Kylä on rakennettu keskiajalla Pannocchieschin aatelissuvun maille. Kylä on hyvin säilyttänyt keskiaikaisen ulkonäön. Sen nähtävyyksiä on 1100-luvulta peräisin oleva romaaninen kirkko Pieve dei Santi Filippo e Giacomo. 

*La Leccia sijaitsee kukkulalla Corniajoen varrella. Myös tämä pieni kylä on keskiaikaisessa asussaan. Kylän ympärillä on merkkejä etruskien ja roomalaisten asutuksista. Kylässä syntyi 1500-luvun loppupuolella taidemaalari Matteo Gondi, joka myöhemmin teki töitään Roomassa ja Latinalaisessa Amerikassa. 


Tiedosto:Pano_sasso.jpg|Sasso Pisanon kuumia lähteitä
Tiedosto:Montecastelli_09.jpg|Montecastelli Pisano
Tiedosto:Pieve_dei_Santi_Jacopo_e_Filippo.jpg|Pieve dei Santi Filippo e Giacomo


## Aiheesta muualla

## Lähteet
Arnór Ingvi Traustason

**Arnór Ingvi Traustason** (s. 30. huhtikuuta 1993 Keflavík) on islantilainen jalkapalloilija, pelipaikaltaan keskikenttäpelaaja. Hän on edustanut Malmö FF:ää tammikuusta 2018 lähtien.

Hän aloitti uransa UMF Njarðvíkissa. Vuonna 2008 hän siirtyi Keflavík ÍF:ään. Hän teki debyyttinsä tämän seuran ykkösjoukkueessa 13. syyskuuta 2010 Fram Reykjavíkia vastaan. Joulukuussa 2010 hän teki sopimuksen ykkösjoukkueen kanssa. Elokuussa 2012 hän siirtyi lainalle Sandnes Ulfiin. Vuonna 2013 hänestä tuli vuoden lupaava pelaaja Islannin liigassa. Lokakuussa 2013 hän teki kolmen vuoden sopimuksen IFK Norrköpingin kanssa. Toukokuussa 2016 hän teki neljän vuoden sopimuksen Rapid Wienin kanssa. Heinäkuussa 2017 hän siirtyi lainalle AEK Ateenaan. Joulukuussa 2017 hän teki neljän vuoden sopimuksen Malmö FF:n kanssa.

Hän teki debyyttinsä Islannin maajoukkueessa 13. marraskuuta 2015 Puolaa vastaan. Hänet on nimetty Euroopan-mestaruuskilpailujen joukkueeseen vuonna 2016.

## Lähteet
* Profiili National Football Teams-sivustolla 
* Profiili Soccerway-sivustolla 
* Profiili Islannin jalkapalloliiton sivustolla 
### Viitteet

## Aiheesta muualla
* Profiili AEK Ateenan sivustolla  (englanniksi)
HMS Nabob (D77)

**HMS Nabob** (viirinumero D77) oli vuonna 1943 vesillelaskettu Britannian kuninkaallisen laivaston Ruler-luokan saattuetukialus toisessa maailmansodassa.

## Valmistus

Alus tilattiin Seattle-Tacoma Shipbuilding Corporation Seattlesta Yhdysvalloista ja sen propulsiojärjestelmän valmisti Allis-Chalmers. Köli laskettiin 20. lokakuuta 1942. Alus laskettiin vesille 9. maaliskuuta 1943 nimellä *USS Edisto* (runkonumero CVE-41) ja luovutettiin 7. syyskuuta Britannian kuninkaalliselle laivastolle nimellä *HMS Nabob*.

## Palvelus
Aluksen muutostyöt aloitettiin 15. lokakuuta. Se saapui Esquimaltiin 24. tammikuuta 1944. Seuraavana päivänä alus ajoi silttiharjanteeseen 17 solmun nopeudella kärsimättä kuitenkaan vaurioita. Alus irroitettiin 28. tammikuuta. Alus lähti 8. helmikuuta San Franciscon ja Panaman kanavan kautta New Yorkiin, jonne se saapui 19. maaliskuuta. Alukselle siirrettiin Yhdysvaltain laivaston ilmavoimien tukikohdasta Squantumista 852 laivueen Grumman Avengerit kuljetettavaksi Britteinsaarille. Alus lähti 23. maaliskuuta saattueessa UT10 Liverpooliin.

Aluksella matkalla havaittujen vikojen korjaamiseksi se siirrettiin 7. huhtikuuta Clydessä telakalle, minkä jälkeen se siirrettiin läntisen reitin () alaisuuteen. Alus siirrettiin 18. huhtikuuta lisäkorjauksiin Liverpooliin. Telakalta vapauduttuaan aluksella aloitettiin 29. kesäkuuta 852 laivueen lentomiehistöjen kouluttamisen Belfastissa. Alus lainattiin 1. elokuuta Kotilaivastolle ja siirtyi Scapa Flow'hun.

Alus osallistui 10. elokuuta operaatio Offspringiin, jossa aluksen lentokoneet miinoittivat *[[HMS Indefatigable (R10)|HMS Indefatigablen]]* ja *[[HMS Trumpeter (D09)|HMS Trumpeterin]]* koneiden kanssa Haarhamsfjordin ja Lepsorevin. Operaatio oli suurin sodan aikana Kotilaivaston lentokoneilla toteuttama miinoitus, kun 47 miinaa laskettiin 846 ja 752 laivueiden Avengereilla. Suojanneet hävittäjät upottivat Saksan laivaston miinanraivaaja *[[R89|R89:n]]* sekä tuhosivat radioaseman Vigrassa. Lisäksi operaation aikana tuhottiin kuusi Messerschmitt Bf 110 hävittäjää Gossenin lentokentälle. Tappioina olivat Avenger, Fairey Firefly ja kolme Supermarine Seafireä.

Alus osallistui 22. elokuuta operaatio Goodwoodiin, jossa sen lentokoneet hyökkäsivät Kaafjordissa piilottelevaa taistelulaiva ''Tirpitziä'' vastaan. Aluksen perään osui sukellusvene *[[U-354|U-354:n]]* laukaisema akustinen torpedo. Pahoin vaurioitunut alus saapui 27.  elokuuta Scapa Flow'hun, jossa se poistettiin 30. syyskuuta palveluksesta. Alus jätettiin korjaamatta ankkuriin Firth of Forthiin.

Alus palautettiin 16. maaliskuuta 1945 Yhdysvaltain laivastolle, mutta sitä ei siirretty mihinkään. Se myytiin maaliskuussa 1947 alankomaalaiselle telakalle. Alus saapui 21. syyskuuta Rotterdamiin, jossa se kunnostettiin kauppa-alukseksi. Rakennustyöt saatiin 1952 päätökseen ja se nimettiin *Nabobiksi*. Alus nimettiin 1968 *Gloryksi* ja romutettiin 6. joulukuuta 1977 Taiwanilla.

## Lähteet

*
*
*
*
*

### Viitteet
Albert Collan

**Albert Johannes Collan** (29. tammikuuta 1871 Rantasalmi – 13. huhtikuuta 1918 Oulunkylä, Helsingin maalaiskunta) oli suomalainen insinööri, joka oli 1900-luvun alussa mukana aktivistien toiminnassa.

Collan oli mukana suunnittelemassa Suomen kenraalikuvernööri Nikolai Bobrikovin murhaa yhdessä maisteri Herman Gummeruksen kanssa vuonna 1904. Bobrikov oli tarkoitus murhata hänen olleessaan päiväkävelyllä Tähtitorninvuorella, mutta Eugen Schauman ehti toimia ensin. Murhan jälkeen Collan ja Gummerus pidätettiin, kun he olivat vieneet ruusuja Schaumanin haudalle, ja he olivat vangittuna Pietarissa Pietari-Paavalin linnoituksessa. Heidät vapautettiin kuulustelujen jälkeen muutaman kuukauden kuluttua ja he pääsivät palaamaan Helsinkiin. Kemiaa opiskellut Collan oli taitava pommintekijä. Bobrikovin murhan suunnitteluvaiheessa pommeja kokeillessaan hän räjäytti erään ladon Oulunkylässä. 

Collan joutui Suomen sisällissodan aikana huhtikuussa 1918 vahingossa saksalaisten sotilaiden ampumaksi Oulunkylässä lähellä Vantaanjoen siltaa. Hän oli lähtenyt tervehtimään Helsinkiin tulleita saksalaisia sotilaita eikä reagoinut sillalla olleen saksalaisen vartiomiehen varoitushuutoon joutuen sitten tämän ampumaksi. 

## Lähteet
NFL-kausi 2016

**NFL-kausi 2016** on järjestyksessään 97. National Football Leaguen kausi. Se alkaa 8. syyskuuta 2016. Avausottelussa pelaa hallitseva mestari Denver Broncos. Kausi päättyi Super Bowl LI:hin 5. helmikuuta 2017. Kauden Super Bowl pelataan Houstonissa.

## Yleistä
Ennen kautta Rams siirtyi takaisin Los Angelesiin pois Saint Louisista, jonne se oli siirtynyt vuonna 1995.

## Varaustilaisuus
Varaustilaisuus pidettiin 28. - 30. huhtikuuta Chicagossa Auditorium Theatressa.

1 C = sentteri; CB = kulmapuolustaja; DE = ulompi puolustuksen linjamies; DT = sisempi puolustuksen linjamies; G = sisempi hyökkäyksen kulmamies; RB = keskushyökkääjä; QB = pelinrakentaja; OT/OLB = hyökkäyksen linjamies; S = takapuolustaja; WR = laitapelaaja 
Lähde:

## Runkosarja
Lähde:
### American Football Conference

### National Football Conference

## Pudotuspelit

### Super Bowl
Super Bowl LI pelataan 5. helmikuuta 2017 Houstonissa NRG Stadiumilla.

## Lähteet

## Aiheesta muualla
Jiayuguan

**Jiayuguan** () on prefektuuritason kaupunki Kiinan Gansun maakunnan luoteisosassa. Kaupungin pinta-ala on 2&nbsp;935 neliökilometriä ja väkiluku 231&nbsp;853 (2010). Kaupungin keskusta sijaitsee linnuntietä noin 640 kilometriä maakunnan pääkaupunki Lanzhousta luoteeseen.

Kaupunki on nimetty Kiinan muurin läntisimmän päädyn Jiayu-solan () mukaan. Mannerheimin matkapäiväkirjan suomennoksessa paikannimen muoto on **Chiayükuan**. Hän kävi täällä Aasian matkallaan 29.-30.11.1907.

## Hallinnollinen jako
Jiayuguanilla ei ole piirikuntatason yksikköä, vaan se jaetaan suoraan kuntatasolla seitsemään alipiiriin ja kolmeen suurkuntaan.

Jiayuguanin kaupunki on kuitenkin perustanut 3 hallintopiiriä 1.12.2009. Ne toimivat samalla tavalla kuin piirikuntatason hallintoyksikköinä, mutta ne eivät ole rekisteröity Siviiliasiain ministeriössä.

## Galleria

Kuva:Jiayuguan Railway Station.jpg|Jiayuguanin rautatieasema.
Kuva:Jiayuguan Airport 01.jpg|Jiayuguanin lentoasema.
Kuva:Jiayuguan, China Bebop Drone 2015-09-17T153652+0000 42DA9A.jpg|Ilmakuva Jiayu-solan portista.
Kuva:Jiayuguan-021.JPG|Uudet asuinalueet Jiayuguanissa.


## Lähteet

## Aiheesta muualla

* Jiayuguan Great Wall  (travelchinaguide.com)
* Jiayuguan Fort — Westernmost Ming Great Wall Garrison  (chinahighlights.com)
Fahad Al-Mirdasi

**Fahad Al-Mirdasi** (, s. 16. elokuuta 1985 Riad) on saudiarabialainen jalkapalloerotuomari. Siviiliammatiltaan Al-Mirdasi on liikunnanopettaja.

Al-Mirdasi on toiminut kansainvälisen jalkapalloliiton FIFA:n virallisena tuomarina vuodesta 2011 alkaen. Vuonna 2015 hän tuomitsi kolme ottelua Aasian-mestaruuskilpailuissa. Vuoden 2015 alle 20-vuotiaiden MM-kilpailuissa Al-Mirdasi tuomitsi neljä ottelua, mukaan lukien finaalin Brasilian ja Serbian välillä.

## Lähteet
Sisko Petäjä

**Sisko Elina Petäjä** (o.s. **Himberg**, 3. maaliskuuta 1917 Salo – 1. kesäkuuta 1980 Tampere) oli suomalainen kuvanveistäjä. Hän aloitti taideopintonsa Turun Taideyhdistyksen piirustuskoulussa vuonna 1932 ja jatkoi Suomen Taideyhdistyksen piirustuskoulussa 1936. Pariisin Académie de la Grande Chaumièressa Petäjä kävi opiskelemassa kolmeen otteeseen vuosina 1949, 1952 ja 1960. Lisäksi hän toimi Tampereella opettajana vuosina 1948–1972. 

Hänen ensimmäinen oma näyttelynsä oli Turussa vuonna 1934. Petäjän töitä oli esillä myös tamperelaisten taiteilijoiden näyttelyssä Norrköpingissä 1946 ja Kiovassa 1961. Tampereelle hän toteutti yhden julkisen veistoksen, tiilireliefin sekä useita muistolaattoja ja -reliefejä.

Sisko Petäjän puoliso oli kuvataiteilija Matti Petäjä, jonka kanssa hän avioitui vuonna 1934.

## Töitä
**Leikkivät kalat*, Nekalan päiväkoti, Tampere, 1954.
**Tiedon puu*, Kalevan lukio, Tampere, 1954.
*Rothin ja Spoofin sissiretken muistolaatta, Mältinranta, Tampere, 1955.
*Suurlakon 50-vuotisjuhlareliefi, Tampereen raatihuone, Tampere, 1955.
*V. I. Leninin reliefi ja muistolaatta, yhdessä Tapio Tapiovaaran kanssa, Lenin-museo, Tampere, 1965.
*Professori Pietari Adrian Gaddin muistomerkki, Rahola, Tampere, 1970.
*J. K. Paasikiven reliefi ja muistolaatta, Satakunnankatu, Tampere, 1970.

### Valokuvia julkisista teoksista

Sisko Petaja Leikkivat kalat 1954.JPG|*Leikkivät kalat*, Tampere 1954.
Rothin ja Spoofin partion muistolaatta.JPG|*Rothin ja Spoofin muistokivi*, Tampere 1954.
Sisko Petaja Tiedon puu 1954.JPG|*Tiedon puu*, Tampere 1954.
Sisko Petäjä Suurlakon muistolaatta 1955.jpg|*Suurlakon muistolaatta*, Tampere 1955.
Tampereen kaupungin palon muistolaatta.JPG|*Tampereen kaupungin palon muistolaatta*, Tampere 1965.
Tapio Tapiovaara ja Sisko Petäjä V.I. Leninin vierailun muistolaatta 1965.jpg|*V.I. Leninin vierailun muistolaatta*, yhdessä Tapio Tapiovaaran kanssa, Tampere 1965.
Tiedosto:Sisko Petaja Severi Nuormaan syntymakodin muistolaatta 1966.JPG|*Severi Nuormaan syntymäkodin muistolaatta*, Pälkäne, 1966
Sisko Petäjä Presidentti J.K.Paasikiven reliefi ja muistolaatta 1970.jpg|*Presidentti J.K.Paasikiven reliefi ja muistolaatta*, Tampere 1970.
Gaddin muistokivi.jpg|*Professori Pehr Adrian Gaddin muistomerkki*, Tampere 1970.
Suomen ensimmäisen jalkinetehtaan muistolaatta.JPG|*Suomen ensimmäisen jalkinetehtaan muistolaatta*, Tampere 1975.


## Lähteet
Emil Collan (päätoimittaja)

**Emil Collan** (7. helmikuuta 1851 Sulkava – 26. elokuuta 1900) oli suomalainen opettaja, painoasiamies ja päätoimittaja.

Collanin vanhemmat olivat nimismies, toimitusvouti Zachris Collan (1814–1877) ja Anna Lovisa Davidsson (1815–1891). Hän pääsi ylioppilaaksi Kuopion lukiosta 1868 ja valmistui Helsingin yliopistosta filosofian kandidaatiksi 1875.

Collan toimi Savonlinnan reaalikoulun ja lyseon matematiikan ja luonnonhistorian vt. kollegana 1878–1887 ja oli ''Savonlinna''-lehden päätoimittajana 1883–1884. Hän toimi myös kansakoulunopettajana Suursaarella ja Kemissä. Collan oli painoasiamiehenä Viipurissa 1888–1890 ja toimi ''Östra Finland'' -lehdessä aputoimittajana 1888–1893 ja päätoimittajana vuodesta 1894 alkaen. Hän oli perustamassa Kemissä *[[Perä-Pohjolainen]]*-lehteä ja toimi sen ensimmäisenä päätoimittajana 1897–1898. Viimeksi Collan toimi ''Wiborgs Nyheter'' -lehden päätoimittajana vuonna 1900.

Collan kuoli elokuun lopulla 1900 sydänkohtaukseen ollessaan ylittämässä veneellä Iijokea.

Emil Collan oli naimisissa vuodesta 1881 Matilda Charlotta Allénin (s. 1861) kanssa. Heidän lapsiaan olivat tehtaan isännöitsijä, haulikkoampuja Emil Collan (s. 1882), lähetyssaarnaaja Sakari Collan (s. 1883), puutarhaviljelyn kehittäjä Olavi Collan (s. 1887) sekä voimistelunopettaja Anna-Liisa Laitakari (s. 1892).

## Suomennoksia
* *Kemialliset lannoitus-aineet ja niiden käyttäminen*. G.W. Edlund, Helsinki 1875

## Lähteet
Kirkkelinna

**Kirkkelinna** tai **Kirkenlinna** tai **Kirkelinna**  on rautakautinen linnavuori Laitilan Pirttikylässä.  

Kirkkelinna on tunnettu 1800-luvun lopusta lähtien. Jo tuolloin linnavuorella havaitut vallit ja muurit olivat pahoin tuhoutuneet. Ainoan kaivauksen alueella teki 1800-luvun lopulla Hjalmar Appelgren, joka kuvailee linnavuorta erityisen sopivaksi pako- ja turvapaikaksi sen keskellä olevan syvennyksen ja sitä ympärövien 2–5 metrin korkuisten kallioseinämien ansiosta.  Muinaislinnan pihalla on havaittu yhdessä tai kahdessa kohdassa nelikulmaista kiviperustusta. Havaitun varustuksen eteläpäässä on löydetty linnaan johtava noin kolmen metrin pituinen ja metrin levyinen porttikäytäväksi tulkittu aukko. Muinaislinnassa vuonna 1886 tehdyissä kaivauksissa saatiin talteen runsaasti palanutta savea muttei ajoitettavia löytöjä. Vuonna 2004 linnavuoren laelta löydettiin kuutiokivi.  

Rautakauden linnavuoria on usein sijainnut useampi samalla alueella. Kirkkelinnasta noin kilometri kaakkoon sijaitsee Hautvuoren muinaislinna.

## Lähteet

## Aiheesta muualla
*Laitila: Linnavuoret